Nr.

Referitor dosar nr. 15266/6033/25.08.2023

**DECIZIA ETAPEI DE ÎNCADRARE**

**Nr. din .2024**

Ca urmare a solicitării depuse de **ORAȘUL AGNITA,** cu sediul în loc. Agnita, P-ța Republicii, nr. 19, jud. Sibiu pentru proiectul **Înființare centru de colectare prin aport voluntar în orașul Agnita, jud. Sibiu,** propus a fi amplasat în loc**. Agnita, intravilan, f.n., CF 108716**, județul **Sibiu**, înregistrată la Agenția pentru Protecția Mediului Sibiu cu nr. 15266/6033/25.08.2023 și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenția pentru Protecția Mediului Sibiu decide**, ca urmare a consultărilor desfășurate în cadrul ședinței Comisiei de Analiză Tehnică din data de 17.04.2024 și a completărilor ulterioare, că proiectul **Înființare centru de colectare prin aport voluntar în orașul Agnita, jud. Sibiu** propus a fi amplasat în loc**. Agnita, intravilan, f.n., CF 108716**, județul **Sibiu**, **nu se supune evaluării impactului asupra mediului.**

*Justificarea prezentei decizii:*

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, anexa nr. 2 la punctul 10.a);

b) punctele de vedere exprimate în scris de către membrii reprezentanți în cadrul Comisiei de Analiză Tehnică, cu privire la prezentul proiect;

c) lista de control aferentă etapei de încadrare, conform Ordinului nr. 269/2020, privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluare impactului asupra mediului în context transfrontalieră şi a altor ghiduri specifice pentru diferite domenii şi categorii de proiecte;

d) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului**

**a) dimensiunea și concepția întregului proiect:**

Pe terenul cu suprafața de 10.011 mp, proprietatea privată a orașului Agnita, situat în zona de locuințe cu funcțiuni complementare, în categoria folosință - curți construcții, titularul își propune înființarea unui centru de colectare prin aport voluntar (CAV). Accesul pe amplasament se realizează din str. Bisericii.

Prin proiect se propune execuția următoarelor lucrări:

* Platformă carosabilă pentru amplasarea containerelor de tip ab-roll pentru deșeuri și circulația autoturisemelor cetățenilor care aduc deșeuri, respectiv a camioanelor (cap tractor) care aduc/ridică containerele;
* Platformă betonată pentru amplasarea containerelor de tip baracă;
* Canalizare pentru colectarea apelor pluviale;
* Zonă verde cu gazon și plantație perimetrală de protecție;
* Copertină pe structură metalică ușoară (conform proiect de rezistență) pentru protecția containerelor deschise;
* Împrejmuire a amplasamentului cu gard din panouri bordurate prinse pe stâlpi rectangulari din oțel, cu poartă de acces culisantă – acționare manuală;
* În zona de acces principal se va monta un cântar carosabil pentru camioane (cap-tractor);

Se vor amplasa următoarele dotări:

* Construcție pentru administrație – supraveghere, prevăzut cu un mic depozit de scule și două grupuri sanitare, unul pentru angajatul platformei, altul pentru cetățenii care aduc deșeuri;
* Container frigorific, pentru cadavre de animale mici de casă (pisici, câini, păsări);
* Un container de tip baracă pentru colectarea de deșeuri periculoase (vopsele, bidoane de vopsele sau diluanți, medicamente expirate, baterii)
* Trei containere prevăzute cu presă pentru colectarea deșeurilor de hârtie/carton, plastic, respectiv textile;
* Trei containere închise și acoperite de tip walk-in, pentru colectarea deșeurilor electrice/electronice, a celor de uz casnic (electrice mari – frigidere, televizoare, etc.) și a celor de mobilier din lemn;
* Două containere de tip SKIP deschise, pentru deșeuri de sticlă – geam, respectiv sticle/borcane/recipiente;
* Trei containere deschise, înalte, de tip ab-roll pentru anvelope, deșeuri metalice, deșeuri de curte/grădină (crengi, frunze, etc);
* Trei containere deschise, joase, de tip ab-roll pentru deșeuri din construcții, moloz;
* Separator de hidrocarburi pentru toată platforma carosabilă;
* Două scări mobile metalice (oțel zincat) pentru descărcarea deșeurilor în containerele deschise înalte;
* Stâlpi de iluminat și camere supraveghere (8 bucăți).

Se propune realizarea unui corp de clădire din zidărie care va găzdui un birou de supraveghere și pază, o magazie de materiale și două grupuri sanitare.

Caracteristicile principale ale clădirii:

* Regim de înălțime: P
* Structura – zidărie din bca
* H max = 3,55 m
* Prezinta acces din exterior
* Suprafața construită: 31,15 mp.

|  |  |
| --- | --- |
| **AMPLASAMENT: oraș Agnita, jud. Sibiu, nr. cad. 108716** | **VALORI** |
| **S TEREN (cf. extras CF) =** | **10.011** **m²** |
| **SITUATIE PROPUSA** |  |
| **CORP C1 - CORP ADMINISTRATIE (CLADIRE PROPUSA)** |  |
| **S CONSTRUITA =** | **31,15 m²** |
| **SC PARTER =** | **31,15 m²** |
| **S DESFASURATA =** | **31,15 m²** |
| **REGIM INALTIME:** | **P** |
| **H MAX. (FATA DE C.T.A.) =** | **3,55 m** |
| **CATEGORIA DE IMPORTANTA** | **D** |
| **CLASA DE IMPORTANTA** | **IV** |
| **GRAD DE REZISTENTA LA FOC** | **II** |
| **RISC DE INCENDIU** | **MIC** |
| **CORP C2 - COPERTINA METALICA (CLADIRE PROPUSA)** |  |
| **S CONSTRUITA =** | **547 m²** |
| **SC PARTER =** | **547 m²** |
| **S DESFASURATA =** | **547 m²** |
| **REGIM INALTIME:** | **P** |
| **H MAX. (FATA DE C.T.A.) =** | **6,00 m** |
| **AMENAJARI EXTERIOARE (PROPUS)** |  |
| **SUPRAFATA INCINTA IMPREJMUITA =** | **2419,20 m²** |
| **ALEI PIETONALE, TROTUARE =** | **107 m²** |
| **ALEI CAROSABILE, PARCAJE =** | **2017,85 m²** |
| **SUPRAFATA CONSTRUITA TOTALA PENTRU CALCUL P.O.T.=** | **479,15 m²** |
| **SUPRAFATA DESFASURATA TOTALA PENTRU CALCUL C.U.T.=** | **479,15 m²** |
| **SUPRAFATA SPATIU VERDE AMENAJAT (in incinta împrejmuită) =** | **2700 m²** |
| **SUPRAFATA SPATIU VERDE AMENAJAT (in afara incintei împrejmuită) =** | **0** |
| **SUPRAFATA TOTALA SPATIU VERDE AMENAJAT (33% din suprafața terenului) =** | **3.275 m²** |
| **SUPRAFATA DRUM ACCES =** | **448 m²** |
| **TEREN NEAMENAJAT =** | **6084 m²** |
| **INDICATORI URBANISTICI (PROPUS)** |  |
| **P.O.T. PROPUS =** | **4,78 %** |
| **C.U.T. PROPUS =** | **0,048** |

Se vor amplasa pe suprafața carosabilă, următoarele tipuri de containere pentru colectarea deșeurilor pe categorii: container deșeuri periculoase, container textile, container electrice/ electronice mici, container obiecte uz casnic mari, container hârtie / carton, container plastic, container lemn/mobilier, containere sticlă, container anvelope, container metal, container deșeuri de gradină, container construcții diverse, container moloz, container frigorific.

Proiectul presupune branșament la rețelele de: energie electrică, alimentare cu apă, canalizare ale orașului Agnita, prin extinderea rețelelor la amplasament, conform avizelor de specialitate ale furnizorilor de utilități.

**Rețea exterioara de colectare a apelor pluviale**

* Apele pluviale convențional curate vor fi dirijate către spațiile verzi sau evacuate în șanțurile pentru preluarea apelor pluviale;
* Apele meteorice de pe platformele carosabile din incinta obiectivului, se vor colecta prin rigole prefabricate din beton acoperite cu grile metalice, și vor fi dirijate prin rețea subterană de țevi la separatorul de hidrocarburi cu deznisipator (debit 30 l/s), cu evacuare în șanțul aferent str. Bisericii;

Organizarea de șantier se va realiza în incinta amplasamentului, și va consta în container, toaletă ecologică, zonă depozitare materii prime și deșeuri.

Pentru proiect s-a emis notificarea nr. 570/25.08.2023, emisă de D.S.P. Sibiu, avizul de amplasament favorabil nr.45/22.08.2023 emis de APA TÂRNAVEI MARI S.A., aviz de amplasament nr. 7020230823617/06.10.2023, emis de D.E.E. România – Sucursala Sibiu;

**b) cumularea cu alte proiecte:** nu este cazul;

**c) utilizarea resurselor naturale, în special a solului, a terenurilor, a apei și a biodiversității:** impact nesemnificativ, se utilizează cantități relativ reduse agregatele minerale (balast, nisip);

**d) cantitatea și tipurile de deșeuri generate/gestionate:** În etapa de construire vor fi generate deșeuri menajere și deșeuri de construcție, care vor fi predate societății de salubrizare /firmelor autorizate; Pe perioada de funcționare a obiectivului propus, deșeurile vor fi colectate în containere prefabricate și stocate temporar, pentru o perioada scurta de timp , apoi vor fi ridicate de societăți specializate către centre de sortare sau reciclare.

|  |  |  |
| --- | --- | --- |
| ***Denumire tip deșeu*** | ***Cantitate / zi*** | ***Cantitate / an*** |
| *Plastic* | *nelimitat* | *nelimitat* |
| *Hârtie, carton* | *nelimitat* | *nelimitat* |
| *Deșeuri textile* | *nelimitat* | *nelimitat* |
| *Sticlă* | *nelimitat* | *nelimitat* |
| *Metal* | *nelimitat* | *nelimitat* |
| *Deșeuri de grădină* | *nelimitat* | *nelimitat* |
| *Electrice, electronice* | *nelimitat* | *nelimitat* |
| *Baterii auto* | *nelimitat* | *nelimitat* |
| *Deșeuri construcții* | *1 mc* | *10 mc* |
| *Mobilier* | *Mobilierul unei încăperi* | *Mobilierul a 5 încăperi* |
| *Ulei vegetal uzat* | *10 litri* | *50 litri* |
| *Recipiente pentru insecticide* | *10 buc.* | *40 buc.* |
| *Cutii vopsele* | *10 buc.* | *40 buc.* |
| *Anvelope Ø max. 22”* | *5 buc.* | *20 buc.* |
| *Tuburi neon* | *10 buc.* | *40 buc.* |
| *Baterii mici* | *50 buc.* | *250 buc.* |
| *Medicamente expirate* | *20 cutii* | *100 cutii* |
| *Carcase animale mici* | *1 buc. (max. 20 kg)* | *10 buc.* |

Cantitatea totala de deșeuri estimata a se colecta în acest CAV pe an este de 46 t/an, din care 45,02 t deșeuri nepericuloase și 480 kg/an deșeuri periculoase.

**e) emisiile poluante, inclusiv zgomotul și alte surse de disconfort:**

- pe perioada execuției lucrărilor și de funcționare, emisiile generate sunt: zgomot, pulberi în suspensie, noxe provenite de la utilajele și mijloacele de transport - cu impact nesemnificativ, reversibil;

**f) riscurile de accidente majore și /sau dezastre relevante pentru proiect, inclusiv cele cauzate de schimbările climatice:** se va avea în vedere adaptarea proiectului la schimbările climatice, prin adoptarea de soluții ce vor ține cont de: creșterea/scăderea temperaturilor extreme, creșterea frecvenței si a intensității precipitațiilor extreme, viteza medie a vântului, umiditate;

**g) riscurile pentru sănătatea umană**: respectarea cerințelor din Notificare nr. 179/19.03.2024, emisă de Direcția e Sănătate Publică a Județului Sibiu:

* asigurarea alimentării cu apă potabilă de la rețeaua publică sau din sursă proprie a obiectivului;
* diminuarea la minimum a înălțimii de descărcare a deșeurilor care pot genera emisii de particule;
* în cursul operațiunilor de depozitare/ridicare deșeuri vehiculele de transport au acces numai pe drumurile interioare ale depozitului. Pentru a se evita contaminarea cu deșeuri a spațiilor din afara zonei de depozitare, este necesară dotarea cu un echipament pentru spălarea anvelopelor vehiculelor care transport deșeuri, amplasat între zona de depozitare și drumul de ieșire din depozit; se va asigura curățarea curentă a drumului de acces și a zonelor de servicii, igienizarea mașinilor de transport deșeuri;
* în cursul exploatării obiectivului se va aplica măsuri de combatere a insectelor și rozătoarelor (dezinsecție și deratizare);
* organizarea tehnică a centrului de colectare a deșeurilor cu aport voluntar va respecta reglementările în vigoare pentru protecția sănătății populației, protecția sănătății personalului și protecția mediului; se acordă atenție deosebită împrejmuirii și perdelelor de protecție, purtării echipamentului de protecție individual, instruirii corespunzătoare a lucrătorilor, asigurarea truselor de urgență și a personalului pregătit pentru acordarea primului ajutor.

Conform adresei nr. 4004305/18.08.2023, emisă de Inspectoratul pentru Situații de Urgență Sibiu, pentru proiect nu este necesară solicitarea și obținerea avizului/autorizației de securitate la incendiu, însă titularul proiectului are obligația de a aplica prevederile actelor normative ce reglementează activitatea de apărare împotriva incendiilor pentru specificul activității desfășurate.

**2. Amplasarea proiectelor.**

**a) utilizarea actuală și aprobată a terenurilor:** terenul se află în intravilan – Zona de locuințe cu funcțiuni complementare, în categoria folosință - curți construcții;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbție a mediului natural, acordându-se o atenție specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislației în vigoare:** situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum şi a celei privind caracterul şi mărimea zonelor de protecție sanitară şi hidrologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populației:** nu este cazul;
8. **peisaje și situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potențial:**

**a) importanța și extinderea spațială a impactului:** impact local;

**b) natura impactului:** redus în condițiile respectării măsurilor prevăzute prin proiect;

**c) natura transfrontalieră a impactului:** nu este cazul;

**d) intensitatea și complexitatea impactului:** impactul redus asupra mediului, având în vedere caracteristicile proiectului şi localizarea acestuia;

**e) probabilitatea impactului:** redusă pe perioada de execuție cât și pe perioada de funcționare, în condițiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:**

**-** impact redus pe perioada de realizare și funcționare;

**g) cumularea impactului cu impactul altor proiecte existente și/sau aprobate:**

nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind amplasat în zona de influență a *ROSPA 0099 Podișul Hârtibaciului*;
* prin realizarea proiectului nu vor fi afectate speciile şi/sau habitatele de interes comunitar pentru care acesta a fost desemnat;
* pentru proiect a fost obținut avizul favorabil nr. /ST-SB din .2024, emis de către Administratorul Siturilor Natura 2000 - ANANP – Serviciul Teritorial Sibiu.
* în urma parcurgerii listei de control pentru etapa de încadrare din cadrul procedurii de evaluare adecvată, a rezultat că proiectul propus nu poate avea impact semnificativ asupra ariei naturale protejate de interes comunitar;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul se înscrie în prevederile art. 48 și 54 din Legea apelor nr. 107/1996, cu modificările și completările ulterioare, și nu necesită S.E.I.C.A., conform avizului nr. 21 din 12.03.2024, emis de A.N. Apele Române – S.G.A. Sibiu;

**Condițiile de realizare a proiectului:**

* respectarea legislației în vigoare în domeniul protecției mediului;
* investiția se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecția muncii;
* nu se vor evacua nici un fel de deșeuri în alte locuri, decât în spațiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuției lucrărilor și implementării proiectului;
* managementul deșeurilor generate de lucrări va fi în conformitate cu legislația specifică de mediu și va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deșeurile generate vor fi colectate selectiv, în vederea predării către societăți autorizate pe bază de contract;
* deșeurile municipale amestecate generate în perioada lucrărilor de construcții vor fi stocate temporar în pubele și eliminate prin depozitare la un depozit conform; deșeurile industriale reciclabile rezultate în perioada lucrărilor de construcții (metalice feroase și neferoase, hârtie și carton, materiale plastice, textile, etc.) vor fi colectate selectiv, stocate temporar pe tipuri, în funcție de sortimente, în recipiente speciale, în vederea valorificării prin societăți autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deșeurilor, cu modificările și completările ulterioare, titularul autorizației de construire/desființare are obligația de a avea un *plan de gestionare a deșeurilor din activități de construire* și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale – beton, cărămidă, gresie și ceramică, piatră, metal, sticlă, plastic și gisp pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții;

cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu

afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;

* în conformitate cu prevederile art. 17, alin. (7), din O.U.G. nr. 92/2021 privind regimul deșeurilor, cu modificările și completările ulterioare, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deșeurilor, titularii pe numele cărora au fost emise autorizații de construire și/sau desființări trebuie să raporteze anual la A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de șantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătății umane și mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de șantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de șantier va fi corespunzătoare din punct de vedere al facilităților; întreținerea/repararea utilajelor, instalațiilor şi mijloacelor de transport etc. se va realiza numai de către societăți specializate autorizate;
* întreținerea corespunzătoare a utilajelor/mijloacelor de transport utilizate în lucrările de construcții în vederea evitării scurgerilor de combustibili şi uleiuri uzate pe sol/apă și de alte substanțe toxice și periculoase;
* se interzice stocarea temporară și depozitarea carburanților și substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de mașinile, utilajele şi echipamentele/instalațiile de pe amplasament) şi de alte substanțe toxice şi periculoase, după caz;
* depozitarea provizorie a pământului excavat se va face pe suprafețe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare și STAS 12574/87, privind condițiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puțin riveranii din zonă;
* constructorul va deține Fișe cu date de securitate pentru substanțele chimice periculoase folosite și va respecta condițiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanți, lubrifianți), în vederea limitării și înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de șantier, după care se vor preda unităților specializate pentru eliminare;
* se vor lua toate măsurile tehnice în ce privește utilajele de construcții și mijloacele de transport astfel încât disconfortul produs în timpul funcționării să fie minim;
* terenurile afectate de realizarea lucrărilor vor fi aduse la starea inițială;
* diminuarea la minimum a înălțimii de descărcare a deșeurilor care pot genera emisii de particule;
* în cursul operațiunilor de depozitare/ridicare deșeuri vehiculele de transport au acces numai pe drumurile interioare ale depozitului. Pentru a se evita contaminarea cu deșeuri a spațiilor din afara zonei de depozitare, este necesară dotarea cu un echipament pentru spălarea anvelopelor vehiculelor care transport deșeuri, amplasat între zona de depozitare și drumul de ieșire din depozit; se va asigura curățarea curentă a drumului de acces și a zonelor de servicii, igienizarea mașinilor de transport deșeuri;
* în cursul exploatării obiectivului se va aplica măsuri de combatere a insectelor și rozătoarelor (dezinsecție și deratizare);
* după recepția, la finalizarea lucrărilor se va solicita emiterea autorizație de mediu precum și autorizația de gospodărire a apelor.

*Respectarea condițiilor impuse în Avizul de gospodărire a apelor nr.* *21 din 12.03.2024, emis de către Sistemul de Gospodărire a Apelor Sibiu:*

În perioada de execuție a lucrărilor se vor lua toate măsurile care se impun pentru:

* evitarea poluării apelor de suprafață, pentru protecția factorilor de mediu, a zonelor apropiate și se va respecta întocmai tehnologia de execuție, luându-se măsuri de prevenire și combatere a poluărilor accidentale;
* tranzitarea debitelor naturale prin albia cursului de apă;
* repararea utilajelor și a mijloacelor de transport se va face numai în afara zonelor de influență a apelor.

Se interzice deversarea de ape uzate neepurate sau aruncarea și depozitarea deșeurilor de orice fel în cursurile de apă sau pe malurile acestora;

Administratorul sau deținătorul investiției este obligat să anunțe la S.G.A Sibiu, orice accident ecologic survenit la începerea executării lucrărilor, în timpul și după terminarea acestora și să respecte deciziile privind măsurile de remediere impuse;

Pe colectorul de evacuare a apelor epurate va fi prevăzut un cămin pentru prelevarea probelor de apă în vederea efectuării analizelor de laborator.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Sibiu,** **emitentul actului de reglementare.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare. Se poate adresa instanței de contencios administrativ competente şi orice organizație neguvernamentală care îndeplinește condițiile prevăzute la art. 2 din Legea nr. 292/2018. privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate. Procedura de soluționare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă și corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice și private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 9 (nouă) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV**

Ciprian SIMULESCU

**ŞEF SERVICIU AVIZE,**  **ȘEF SERVICIU CALITATEA,**

**ACORDURI, AUTORIZAŢII FACTORILOR DE MEDIU**

Ruxanda Maria FLORIANFlaviu TOMUȚĂ

**ÎNTOCMIT ÎNTOCMIT**

Consilier Simona ZAMBORI Consilier Gabriela CĂPĂȚÎNĂ